

ПРЕДМЕТ

< ЕВАЛУАЦИЈА И ПЛАНИРАЊЕ ЗДРАВСТВЕНИХ СЕРВИСА >

Предавање број 12

**< ЦИЉЕВИ ПРОГРАМА И ПОСТАВЉАЊЕ ЦИЉЕВА** **>**

|  |  |  |  |
| --- | --- | --- | --- |
| Недеља | Наставна јединица | Тематске јединице | Резултат – знања или вештине које студент треба да добије |
| 12 | Задаци програма и таргетирање | Коришћење података за подешавање циљних вредности. Оквир одлучивања за успостављање циљних вредности. Стратификација и објективне циљне вредности.  Коришћење логичких образаца за развој циљева. | Упознавање са задацима и циљевима програма. |

Copyright © 2019 – Факултет медицинских наука Универзитета у Крагујевцу. Сва права задржана. Без претходне писмене дозволе од стране Факултета медицинских наука забрањена је репродукција, трансфер, дистрибуција или меморисање неког дела или читавих садржаја овог документа, копирањем, снимањем, електронским путем, скенирањем или на било који други начин.

Copyright © 2019 – Faculty of Medical Sciences of University of Kragujevac. All rights reserved. No part of this publication may be reproduced, stored in a retrieval system or transmitted in any form or by any means, electronic, mechanical, photocopying,, recording, scanning or otherwise, without the prior written permission of Faculty of Medical Sciences.

**САДРЖАЈ**

[ЦИЉЕВИ ПРОГРАМА И ПОСТАВЉАЊЕ ЦИЉЕВА 2](#_Toc7870986)

[Коришћење података за подешавање циљних вредности 2](#_Toc7870987)

[Оквир одлучивања за успостављање циљних вредности 2](#_Toc7870988)

[Стратификација и објективне циљне вредности 5](#_Toc7870989)

[Коришћење логичких образаца за развој циљева 6](#_Toc7870990)

Предавање бр. 12

**< ЦИЉЕВИ ПРОГРАМА И ПОСТАВЉАЊЕ ЦИЉЕВА** **>**

# ЦИЉЕВИ ПРОГРАМА И ПОСТАВЉАЊЕ ЦИЉЕВА

## Коришћење података за подешавање циљних вредности

Све врсте циљева, било да се односе на теорију процеса или теорију ефеката, имају  
одређено “колико” за свако “шта.” Критичан корак у развоју смисленог циља је одабир нумеричке вредности која прецизно одређује то “колико” је део циља.

Током процеса утврђивања задатака, процедура за успостављање циљних вредности за  
“колико” је то део, обично значи коришћење података из организационих и маркетиншких процена. Национални стандарди или задаци нису увек доступни за употребу као водич. Ипак, професионални стандарди се могу често користити, нарочито за задатке организационог плана. На пример, законски и професионални стандарди могу бити постављени као минималне квалификације за особље. Ови стандарди се могу користи као полазна тачка за постављање циљева - рецимо, за одређивање процента особља учесника у програму који имају одговарајућу сертификацију.

За ефекат циљева, процес њиховог одређивања ослања се на теорију ефеката.   
Претпоставка је да се циљеви могу постићи све док су у складу са теоријом програма и нивоом програмских напора. Шта је могуће урадити, наравно, зависи од многих унутрашњих и спољашњих фактора програма. Имати разумне циљне вредности ће директно утицати на степен до којег се програм перципира као успешан, посебно у погледу исхода и утицаја. Стога, мерење успеха мора бити научно уверљиво. Током развоја задатака и њихових одговарајућих циљева, планери и евалуатори ће желети да се договоре о стратегији у односу на теорију програма и било ком другом страном фактору, уз укључивање заинтересованих страна у циљу успостављања ове кључне почетне фазе.

Развијање рационалне стратегије за постављање циљева, уместо да се користи само „процена“, вероватно ће довести до циљева који су смислени са становишта програмске перспективе и који су оствариви у мери у којој представљају исход теорије програма и темеље се на емпиријским подацима. Могуће је одабрати приступачне циљне вредности без јасне аналитичке стратегије, али то наглашава вредновање успешности над мерењем ефекта у сагласности са теоријом програма.

Приступи за постављање циљева који су овде изложени почињу процесом успостављања смерница које се темеље на оквиру за доношење одлука, а затим прелазе на одабир једне или више релативно једноставних статистичких процедура за постизање циљних вредности у складу са одлукама. Ови приступи су најпогоднији за постављање циљних вредности ефектних циљева. Оквир описан у следећем одељку развио је *Rosenberg (2012)* као резултат настојања *MCHB-а* да обезбеди стање са побољшаним вештинама за планирање и евалуацију програма.

### Оквир одлучивања за успостављање циљних вредности

Први и најосновнији елемент у развоју стратегије за постављање циљева је одлука када ће се програм сматрати успешним. Успех се може дефинисати као испуњење или прекорачење циља, или као значајан напредак ка циљу, али не нужно испуњење. Ако се успех дефинише као испуњење циља, онда ће се циљеви вероватно бирати опрезније него ако се дефинишу мање прецизно. Ако планери програма и особље желе да остваре успех чак и када циљна вредност није постигнута, онда се “постизање значајног напретка” мора квантификовати, поред постављања саме циљне вредности. На пример, напори за смањење смртности новорођенчади могу се назвати „успешним“ базирано на сталном паду стопе током протекле деценије, упркос чињеници да стопа смртности новорођенчади није достигла циљ наведен у програму „*Healthy People 2020“*. Ако је дефиниција успеха програма прихватљива, дефиниција која ће се користити касније у евалуацији програма треба да буде усаглашена и што је још важније, експлицитно коришћена током целе фазе планирања.

Начин на који се дефинише успех програма ће утицати на то да ли се циљеви  
бирају првенствено према прошлим или основним вредностима индикатора или је нагласак више на вредностима дугорочних задатака програма. Ова разлика у перспективи може имати драматичан ефекат на коначну циљну вредност. Референцирање циљева према прошлим или основним вредностима је обично опрезнији приступ, јер ће циљне вредности бити постављене на ниво који представља врло скромно побољшање у исходу здравља који се мери - другим речима, минимално очекивање за ефективност програма. Насупрот томе, референцирање циљева као дугорочне задатке је смелији приступ, често резултирајући циљним вредностима које ће бити нешто теже достићи, али ће то изазвати руководиоце програма да непрестано испитују имплементацију програма и да се залажу за промене ако је потребно. Оба приступа су прихватљива, али је потребно донети одлуку о томе који је фокус важнији за одређени програм који се разматра.

Након што је успех програма дефинисан и постигнут консензус у сагласности са релативном важности прошлих, садашњих или будућих вредности индикатора, планери програма могу започети са развојем специфичне методологије за укључивање вредности индикатора у циљ. Понекад се у постављању циљева користе само тренутне вредности података; понекад се разматра комбинација тренутних вредности и података о тренду; а понекад су садашње вредности, подаци о трендовима и локални или национални стандарди укључени у процес постављања циљева. На пример, ако су подаци већ прикупљени током времена и постоји добро утврђен, објективан, национални стандард који одређује специфичан дугорочни исход, може бити важно поставити циљ који се заснива и на тренду података и на удаљеност између постојећег стандарда и жељеног исхода.

**Табела 7-6** приказује матрицу која описује комбинације образаца током времена и односа дугорочног задатка. Може се одабрати другачија циљна вредност зависно која ћелија је релевантна за исход од интереса. На пример, ако се програм спроводи за циљну популацију која се суочава са погоршањем услова током времена и која има тренутну вредност индикатора далеко од вредности дугорочног циља, циљна вредност мора бити постављена опрезније него ако се програм спроводи за циљну популацију која доживљава постепено побољшање и чија је тренутна вредност индикатора већ прилично близу дугорочној циљној вредности.

|  |  |  |  |
| --- | --- | --- | --- |
| Табела 7-6 Матрица опција одлукa заснованих на тренутној вредности индикатора, тренду популације индикатора здравља и вредности дугорочног циља или стандарда | | | |
| Тренутна вредност индикатора здравља у циљној популацији | | | |
| Популациони тренд индикатора | **Бољи од дугорочног циља или стандарда** | **Задовољава дугорочни циљ или стандард** | **Лошије од циља и стандарда** |
| Побољшање | Поставити циљ да се задржи тренутни ниво; боље од дугорочног задатка и ограничења за даље побољшање | Поставити циљ да би се надмашио дугорочни циљ; наставак тренда побољшања | Поставити циљ на виши ниво; убрзати побољшање тренда да би се испунио дугорочни задатак |
| Без промене | Поставити циљ на нешто бољи ниво; боље од дугорочног циља, али жели се побољшање тренда | Поставити циљ да би се надмашио дугорочни задатак; започети побољшање тренда | Поставити циљ на умерено виши ниво; започети побољшање тренда |
| Погоршање | Поставити циљ да се задржи тренутни ниво; зауставити погоршање тренда | Поставити циљ да се задржи тренутни ниво вредности; зауставити погоршање тренда | Поставити циљ тако да се задржи тренутни ниво или га подесити на мало нижи ниво; зауставити или успорити погоршање тренда |

Још једна компонента доношења одлука о постављању циљева је избор које  
врсте и извори података ће се користити. Различити извори података су често доступни   
и одговарајући за процену здравствених програма и мерење задатака. Идеално,  
више извора података ће се користити за постављање циљних вредности, јер сваки извор доприноси мало различитим информацијама процесу одређивања циљева. На пример, један извор података може се састојати од полицијских извештаја о употреби оружја, а други извор може бити медицинска дијагноза рана од метака у одељењима хитне помоћи. Статистички извештај сваког од ових извора може бити сличан, али може бити и различит. Имати приступ обема базама података било би корисно у постављању разумног циља за прецизирање стопе намерног насиља употребом оружја у *Layetteville*-у.

Број доступних извора података и конзистентност података из тих извора утичу на процес одређивања циљева. **Табела 7-7** приказује пресек ове две димензије. На пример, ако су доступни многи извори података, а њихови подаци су у разумној вези, онда је постизање циљне вредности релативно једноставно јер ће одражавати конзистентне вредности. У том случају, сличне циљне вредности биће коришћене без обзира на то из којег су извора података. Ако су, међутим, доступни многи извори података, али су информације неконзистентне или у супротности, онда се мора одлучити којем извору података треба дати предност или која комбинација извора података ће се користити. Ове одлуке треба да се доносе на основу предности и слабости сваког извора података, као и величине узорка, потпуности података, и других аспеката квалитета података. Циљ је да се подаци и информације интегришу на начин који ће довести до једне циљне вредности.

Избор извора података такође треба да буде у складу са или да одговара циљаној популацији или друштву. На пример, ако се циљна вредност развија да би представила ефекат задатака пуне покривености програма на нивоу целог становништва, са циљем побољшања исхода рођења, одговарајући извори података били би витални подаци. Супротно томе, за *Layetteville* и *APP* програм који представља програм парцијалне покривености мање циљне групе са циљем смањења адолесцентске трудноће, одговарајући извори података могу укључивати медицинску документацију и анкете жена које су корисници програма, као и локалне извештаје о виталним подацима.

|  |  |  |
| --- | --- | --- |
| Табела 7-7 | Оквир за постављање циљева: Интеракција доступности извора података и конзистентност информација | |
|  | **Један или само неколико извора** | **Више извора** |
| Конзистентне информације из извора | Потребно је размотрити да ли су доступни подаци високог квалитета. Потребно је размотрити да ли је он релевантан за програм и циљ који се разматра. | Може се користити било који извор података. |
| Неконзистентне информације из извора | Ако се један извор података значајно разликује од литературе, потребно је или променити циљ или проверити податке. | Потребно је одлучити који извор података користити, имајући у виду предности и слабости сваког од извора података. Потребно је размотрити који је извор података најрелевантнији за програм и циљ који се разматра. |

Извори података за постављање циља могу или не морају бити исти као и извори процене података или података за процену потреба заједнице. Избор извора података за сваку од ових активности планирања и евалуације програма мора увек бити у сагласности са сврхом за коју ће се подаци користити. Такође, ако се користе различити извори података, онда се планери програма и евалуатори морају сложити да различити извори дају исте информације.

### Стратификација и објективне циљне вредности

Други фактор који треба узети у обзир у процесу доношења одлука је степен различитости који постоји ван или унутар циљне популације. Током процене здравља заједнице неке различитости треба да буду очигледне. Ако постоје разлике према личном дохотку или расној / етничкој припадности или географској локацији, подаци ће можда морати бити стратификовани по питању тих фактора. Стратификација је процес којим се деле групе по својим карактеристикама на подгрупе како би се виделе варијације по нивоима. Ако расположиви подаци нису стратификовани, вредности индикатора су прости просеци који могу да маскирају различите резултате за веома различите групе становништва. Остављена нестратификована, на пример, стопа трудноће међу популацијом особа женског пола од 15 до 17 година у заједници може се чинити релативно блиском резултату програма „*the Healthy People 2020*“ који износи 36,2 на 1000. Када је трудноћа стратификована за једно подручје, међутим, може постати јасно да је стопа адолесцентске трудноће у једној области далеко од националне циљне вредности и много се разликује од стопе у другом подручју. Циљне вредности се могу или не морају бирати на основу стратификованих података, али евалуатори програма би свакако требало да укључе стратификоване вредности у своје тумачење зашто су циљеви испуњени или нису испуњени. Сагласно теорији програма, ограничавајући фактори такође могу бити стратификовани. Наставак студије о адолесцентској трудноћи, когнитивни развој или породични приходи могу бити варијабле које се могу стратификовати.

Није увек могуће стратификовати податке на начин како то евалуатори желе. Извори података који се односе на индикатор од интереса не морају укључивати податке за варијабле које би требало да буду стратификоване. На пример, подаци из извештаја хитне службе вероватно не укључују информације о нивоу образовања пацијента, а подаци из полицијских извештаја вероватно не укључују информације о озбиљности повреде.

Стратификација такође може довести до тога да само неколико појединаца буде груписано унутар неких нивоа, што представља статистичке и интерпретацијске проблеме. Један приступ решавању овог проблема малих бројева је смањивање броја нивоа комбиновањем података у више година, у више географских подручја, или чак у више социодемографских карактеристика, ако је то прикладно. На пример, иако би могло бити пожељно стратификовати популацију или циљану групу људи на основу старости, широки (а не уски) нивои по годинама старости могу се дефинисати тако да се осигура одговарајућа бројност у свакој групи. Овај проблем малог броја је нарочито изазов за програме у руралним подручјима или за циљану групу особа са ретким здравственим потребама или проблемима.

### Коришћење логичких образаца за развој циљева

Једна техника за експлицитно организовање и документовање процеса постављања циљева је коришћење логичких образаца. Ти обрасци могу бити написани као одлуке;   
процес израде се одвија на начин да се одлуке експлицитно сачувају, а дискусије фокусирају. Логички обрасци се пишу у формату "ако, онда" или "иначе, ако, онда". На пример, размишљајући о томе како интегрисати различите изворе података, логички образац за насиље коришћењем оружја могао би бити како следи:

„**Ако** подаци хитне службе и подаци полицијске управе нису у сагласности, **онда** ће [један или други извор података] имати предност у постављању циљне вредности.“

Да би се интегрисали различити типови података о насиљу оружјем, логички образац би могао бити сличан следећем:

**Ако** подаци о тренду насиља оружјем показује стални напредак, али садашња вредност је још увек далеко од дугорочног циља, **онда** ће се циљна вредност поставити тако да одражава повећање стопе побољшања; **у супротном, ако** тренд насиља оружјем показује стални напредак, а садашња стопа је већ близу дугорочног циља, **тада** ће се циљна вредност поставити тако да одражава наставак већ постојеће стопе побољшања; **у супротном, ако** нема доступних података о тренду, **тада** ће се циљна вредност поставити тако да одражава побољшање тренутне вредности од *X* процента.

Скупови таквих образаца могу се саставити за сваки индикатор о одлукама због којих су направљени, као што су извори података, конзистентност података, типови података, постојеће или перципиране различитости и доступност ресурса. Ови обрасци треба да садрже информације добијене током процене здравља заједнице, заједно са упутством сачињеним од заинтересованих страна.

Иако се неке одлуке о одређивању циљева могу применити на све програмске циљеве, друге одлуке могу варирати у зависности од циљева. Циљеви за различите здравствене исходе ће се ослањати на различите изворе података и могу представљати различите трендове током времена, различите обрасце неједнакости и имати различити значај у ширем контексту. Поред тога, циљеви за програм потпуног обухвата становништва ће захтевати стратегију постављања циљева која се разликује од такође развијеног програма директног нивоа услуга који се бави специфичним подручјем здравља усмереног ка појединцу. Планери програма такође морају препознати да је постављање циљева један динамичан процес који се одвија и током трајања програма. Ретко се циљне вредности односе на трајање дуже од једне године, јер је неопходно да се циљеви поново разматрају на годишњој основи за здравствене програме који су институционализовани или планирани да трају дужи временски период.